C 285/4
BG
Официален вестник на Европейския съюз
14.8.2023 г.
5.
Консултативният комитет (състоящ се от 15 държави членки) е съгласен с оценката на Комисията, че е малко вероятно сделката, за която е постъпило уведомление, да възпрепятства значително ефективната конкуренция в резултат на вертикални некоординирани ефекти, произтичащи от целенасоченото ограничаване на достъпа до пазара на конкурентните дистрибутори на конзолни видеоигри в резултат на стратегията на слятото предприятие за целенасочено пълно или частично ограничаване на достъпа до ресурси на конкурентните дистрибутори чрез ограничаване или влошаване на достъпа до конзолните видеоигри със стрелба от категория ААА на Activision Blizzard.
6.
Консултативният комитет (състоящ се от 15 държави членки) е съгласен с оценката на Комисията, че е вероятно сделката, за която е постъпило уведомление, да възпрепятства значително ефективната конкуренция в резултат на вертикални некоординирани ефекти, произтичащи от целенасоченото ограничаване на достъпа до ресурси на конкурентните дистрибутори на конзолни или компютърни видеоигри, които предлагат услуги за стрийминг на игри в облак, поради препятстване от слятото предприятие на предлагането на конзолните или компютърните видеоигри на Activision Blizzard.
7.
Консултативният комитет (състоящ се от 15 държави членки) е съгласен с оценката на Комисията, че е вероятно сделката, за която е постъпило уведомление, да възпрепятства значително ефективната конкуренция на пазара за предлагане на операционни системи за персонални компютри в резултат на конгломератни ефекти, произтичащи от обвързването на игрите на Activision Blizzard и разпространението от Microsoft на игри чрез услуги за стрийминг на игри в облак с операционната система Windows.
Ангажименти 8.
Консултативният комитет (12 държави членки) е съгласен със заключението на Комисията, че лицензът за потребителите и лицензът за доставчиците на услуги за стрийминг, предложени от уведомяващата страна на 20 април 2023 г., разсейват опасенията по отношение на i) ограничаването на достъпа до ресурси на доставчиците на конкурентни дистрибутори на конзолни или компютърни видеоигри, които предлагат услуги за стрийминг на игри в облак, в резултат на препятстване от слятото предприятие на предлагането на конзолните или компютърните видеоигри на Activision Blizzard и ii) конгломератните ефекти, произтичащи от обвързването на игрите на Activision Blizzard и разпространението на игри от Microsoft чрез услуги за стрийминг в облак с операционната операционна система Windows.
1 държава членка не е съгласна.
2 държави членки се въздържат.
9.
Консултативният комитет (12 държави членки) е съгласен с Комисията, че при пълно спазване на окончателните ангажименти, предложени от уведомяващата страна на 20 април 2023 г., сделката, за която е постъпило уведомление, няма вероятност да възпрепятства значително ефективната конкуренция на вътрешния пазар или на съществена част от него.
1 държава членка не е съгласна.
2 държави членки се въздържат.
Съвместимост с вътрешния пазар и Споразумението за Европейското икономическо пространство 10.
Консултативният комитет (12 държави членки) е съгласен с Комисията, че концентрацията, за която е постъпило уведомление, трябва да бъде обявена за съвместима с вътрешния пазар и със Споразумението за Европейското икономическо пространство (2) в съответствие с член 2, параграф 2 и член 8, параграф 2 от Регламента за сливанията и член 57 от Споразумението за Европейското икономическо пространство.
1 държава членка не е съгласна.
2 държави членки се въздържат.
(2) OВ L 1, 3.1.1994 г., стр. 3.